L 58/1578
RO
Jurnalul Oficial al Uniunii Europene
23.2.2023
ACȚIUNI PREGĂTITOARE
CAPITOLUL PA 09 — MEDIU ȘI POLITICI CLIMATICE (continuare) PA 09 22
(continuare)
PA 09 22 02
(continuare) Prima etapă: proiectul-pilot „Copernicus pentru Natura 2000” La sfârșitul anului 2019, a fost lansat proiectul-pilot „Copernicus pentru Natura 2000” (COP4N2K) utilizând tehnologia Copernicus pentru o mai bună monitorizare a siturilor Natura 2000.
Acest proiect a creat un sistem-model automat pentru urmărirea evoluției acoperirii cu pajiști în cadrul rețelei Natura 2000 din Europa în fiecare an, producând hărți detaliate ale acoperirii terenurilor începând cu 1992 (când a fost adoptată Directiva privind habitatele).
Se depun eforturi pentru a se asigura că numeroși destinatari, inclusiv administrațiile statelor membre, administratorii zonelor protejate, utilizatorii de terenuri și publicul larg, vor fi în măsură să acceseze și să înțeleagă tendințele furnizate privind pajiștile și indicatorii aferenți.
Toate datele sunt făcute publice prin intermediul unui vizualizator online specific „EU Grassland Watch”.
A doua etapă: acțiunea pregătitoare „EU Grassland Watch” Proiectul-pilot din prima etapă urma să se încheie la sfârșitul anului 2021 cu rezultate promițătoare.
O evaluare intermediară a clarificat faptul că ar fi necesară acordarea de sprijin într-o a doua etapă a proiectului-pilot pentru a asigura luarea de măsuri din timp în vederea aplicării și accesibilității depline.
Acțiunea pregătitoare se va concentra asupra a patru aspecte principale care necesită o dezvoltare suplimentară semnificativă: 1.
Resursele disponibile în prima etapă au acoperit doar jumătate dintre toate siturile Natura 2000 cu pajiști semnificative.
Extinderea va permite completarea imaginii (istorice) a pajiștilor Natura 2000 din UE. 2.
Calitatea hărților disponibile va beneficia de îmbunătățiri recente în ceea ce privește identificarea diferitelor tipuri de pajiști, precum și de rezoluții spațiale mai înalte. 3.
Informațiile privind acoperirea actuală cu pajiști vor fi, de asemenea, îmbunătățite în continuare la nivel de sit prin corelarea cu bazele de date administrative existente, cum ar fi sistemele naționale de identificare a parcelelor agricole (LPIS).
Acest lucru va contribui la orientarea gestionării adecvate a siturilor. 4.
Proiectul va contribui la aducerea informațiilor geospațiale privind pajiștile mai aproape de factorii de decizie și de alte părți interesate prin intermediul (a) unui site public interactiv și actualizat periodic, precum și (b) al unei serii de interacțiuni directe (de exemplu, formări online, vizite la fața locului etc.) cu anumiți actori de la nivel național sau regional.
Aceste inițiative ar putea elimina lacunele tehnologice, ajutând părțile interesate să înțeleagă beneficiile acestor instrumente și să utilizeze informațiile disponibile și, la rândul lor, să împărtășească nevoile lor practice pentru a contribui la evoluțiile viitoare.
Când va fi pe deplin funcțional, „EU Grassland Watch” poate ajuta Uniunea și statele sale membre să monitorizeze mai bine biodiversitatea, presiunile cu care se confruntă aceasta și sustenabilitatea pajiștilor Natura 2000 protejate.
Creșterea transparenței și a accesibilității va contribui nu numai la prevenirea unor efecte negative viitoare, ci și la inversarea declinului istoric prin identificarea zonelor prioritare pentru refacerea pajiștilor.
CAPITOLUL PA 10 — MIGRAȚIE Comentarii Creditele prevăzute la acest capitol sunt destinate finanțării punerii în aplicare a acțiunilor pregătitoare în domeniul de aplicare a TFUE și a Tratatului Euratom, concepute pentru a pregăti propuneri în vederea adoptării unor acțiuni viitoare.
Totalul lor corespunde nivelului creditelor de la articolul 10 20 02.